Employer 368027 : Guest Yard in Århus, Denmark | YardandGroom
Skaarup Overgaard, Skanderborg, Århus, 8660, Denmark
For more information check our website www.skaarupovergaard.dk SA-Wallis-toets se promotor in geldpenarie | Maroela Media
ʼn Advertensie vir die toets in Washington. (Foto: Twitter)
Rugby International Marketing (RIM), waarin die Engelse Rugbyunie (RFU), na geraai word, ʼn belang van 10% het, is vroeër op die been gebring om geld vir die niewinsgewende Rugby VSA te verdien.
Bespiegelinge in die Amerikaanse media dui daarop dat ʼn betaling van om en by $750 000 (sowat R9 miljoen) aan elk van Suid-Afrika en Wallis gewaarborg is. Dit sal glo ʼn gelykbreek-skare van 27 000 vereis.
Aanduidings is dat minstens die Springbokke dié toets met hul naasbestes gaan aandurf, omdat die keurbende ʼn week later die Engelse in ʼn reeks van drie toetse in Suid-Afrika behoort te pak. Die vliegafstand verhinder Suid-Afrika om sy beste spelers in albei gevalle in te span.
Gaan die Amerikaanse rugbygeesdriftiges vir die tweede beste val? Of was die Yanks skerp genoeg om Suid-Afrika en Wallis kontraktueel te verbind om hul beste beskikbare spanne te stuur?
In ieder geval, laasgenoemde lyk seker van hul geld, maar die Amerikaanse rugbykongres (bestaande uit tien toetsspelers en verteenwoodigers van al die senior, kollege- en jeugklubs) het ernstige bedenkinge oor die geldelike voordeel daarvan vir rugby in Amerika en die lewensvatbaarheid van RIM.
RIM se enigste deurlopende bedrywigheid, die TV-diens The Rugby Channel, sit met ʼn opgeloopte verlies van $4,2 miljoen (nagenoeg R50 miljoen), word berig.
Die kongres dring daarop aan om voor 30 April ʼn algehele finansiële risiko-ontleding van RIM te sien, sowel as ʼn plan om enige moontlike verlies goed te maak.
Luidens berigte het die kongres die handelsafdeling tot ná die Wêreldbeker-sewestoernooi in Julie in San Francisco tyd gegee om sy geldsake reg te ruk en moontlike ontbinding vry te spring.
Die webwerf Rugby Today berig dat die kongres op sy eie RIM nie kan sluit nie, maar as Amerikaanse rugby se enigste werklike verteenwoordigende liggaam, oefen dit betekenisvolle druk uit.
Minstens een Amerikaanse kommentator voorspel reeds dat die Washingtonse toets op ʼn verlies vir RIM sal uitloop.
Ted Hardy skryf op Americas Rugby News RIM sal gelukkig wees as hy met die sewestoernooi sy koste delg. Hy wil liefs nie eens oor die omvang van die verlies op die toets praat nie.